### NN 66/2015 (15.6.2015.), Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja

MINISTARSTVO SOCIJALNE POLITIKE I MLADIH

1263

Na temelju članka 67. stavka 4. Zakona o socijalnoj skrbi (»Narodne novine«, broj 157/13 i 152/14) ministar socijalne politike i mladih donosi

PRAVILNIK

O VOĐENJU EVIDENCIJE O FIZIČKIM OSOBAMA KOJIMA JE PRIZNATO PRAVO NA STATUS RODITELJA NJEGOVATELJA/NJEGOVATELJA

Članak 1.

(1) Ovim Pravilnikom propisuju se sadržaj i način vođenja evidencije o fizičkim osobama kojima je priznato pravo na status roditelja njegovatelja/njegovatelja temeljem 63. do 66. Zakona o socijalnoj skrbi, NN 157/13. i 152/14. (dalje u tekstu: Zakon).

(2) Izrazi koji se koriste u ovom Pravilniku, a imaju rodno značenje koriste se neutralno i odnose se jednako na muški i ženski spol.

Članak 2.

(1) Ministarstvo nadležno za poslove socijalne skrbi (u daljnjem tekstu: Ministarstvo) vodi i čuva evidenciju o fizičkim osobama kojima je priznato pravo na status roditelja njegovatelja/njegovatelja.

(2) Evidencija o fizičkim osobama kojima je priznato pravo na status roditelja njegovatelja/njegovatelja vodi se na propisanom obrascu na koji se upisuju podaci o svakoj pojedinoj osobi i u elektroničkom obliku (Obrazac 1).

(3) Obrazac iz stavka 2. ovoga članka tiskan je uz ovaj Pravilnik i čini njegov sastavni dio.

Članak 3.

Obrazac evidencije iz članka 2. stavka 2. ovoga Pravilnika sadrži sljedeće podatke:

1. redni broj evidencije,

2. podatak o centru za socijalnu skrb nadležnom za utvrđivanje prava na status roditelja njegovatelja/njegovatelja,

3. osobne podatke o roditelju odnosno članu obitelji koji je ostvario pravo na status roditelja njegovatelja/njegovatelja:

– osobno ime roditelja/člana obitelji,

– osobni identifikacijski broj (OIB),

– prebivalište/boravište.

4. osobne podatke o djetetu temeljem kojega je roditelj/član obitelji ostvario pravo na status roditelja njegovatelja/njegovatelja:

– osobno ime djeteta,

– datum rođenja.

5. podatke o početku korištenja prava na statusa roditelja njegovatelja/njegovatelja:

– datum početka prava na status roditelja njegovatelja/njegovatelja, status u obveznom mirovinskom osiguranju za starost na temelju individualne kapitalizirane štednje (II. stup),

– oznaku rješenja kojim je utvrđeno pravo na status roditelja njegovatelja/njegovatelja (klasa, urbroj i datum rješenja).

6. podatke o prestanku prava na status roditelja njegovatelja/njegovatelja i to:

– datum prestanka prava na status roditelja njegovatelja/njegovatelja,

– oznaku rješenja kojim je utvrđen prestanak prava na status roditelja njegovatelja/njegovatelja (klasa, urbroj i datum rješenja).

Članak 4.

(1) Ministarstvo upisuje podatke u obrazac iz članka 3. ovoga Pravilnika na temelju obavijesti centra za socijalnu skrb nadležnog za priznavanje prava na status roditelja njegovatelja/njegovatelja o početku prava odnosno prestanka toga prava.

(2) Obavijest o početku prava na status roditelja njegovatelja/njegovatelja centar za socijalnu skrb dostavlja ministarstvu nakon dobivene suglasnosti sukladno odredbi članka 69. Zakona, a najkasnije u roku 15 dana od dana izvršnosti rješenja.

(3) Obavijest o prestanku prava na status roditelja njegovatelja/njegovatelja centar za socijalnu skrb dostavlja nakon izvršnosti rješenja kojim jer utvrđen prestanak prava, a najkasnije u roku 15 dana od dana izvršnosti rješenja.

(4) Obavijest o početku odnosno o prestanku prava dostavlja se pojedinačno za svaku osobu – roditelja/člana obitelji na propisanom obrascu (Obrazac 2).

(5) Obrazac obavijesti iz stavka 4. ovoga članka tiskan je uz ovaj Pravilnik i čini njegov sastavni dio.

Članak 5.

Obrazac obavijesti iz članka 4. stavka 4. ovoga Pravilnika sadrži sljedeće podatke:

1. Podaci o centru za socijalnu skrb nadležnom za utvrđivanje prava na status roditelja njegovatelja/njegovatelja;

2. osobne podatke o roditelju odnosno članu obitelji koji je ostvario pravo na status roditelja njegovatelja/njegovatelja:

– osobno ime roditelja/člana obitelji,

– osobni identifikacijski broj (OIB),

– prebivalište/boravište.

3. osobne podatke o djetetu u odnosu na koje je roditelj ili član obitelji ostvario pravo na status roditelja njegovatelja/njegovatelja:

– osobno ime djeteta,

– datum rođenja.

4. podatke o početku korištenja prava na status roditelja njegovatelja/njegovatelja:

– datum početka prava na status roditelja njegovatelja/njegovatelja

– status u obveznom mirovinskom osiguranju za starost na temelju individualne kapitalizirane štednje (II. stup)

– oznaku rješenja kojim je utvrđeno pravo na status roditelja njegovatelja/njegovatelja (klasa, urbroj i datum rješenja);

5. podatke o prestanku statusa roditelja njegovatelja/njegovatelja odnosno prava korištenja:

– datum prestanka prava na status roditelja njegovatelja/njegovatelja

– oznaku rješenja kojim je utvrđen prestanak prava na status roditelja njegovatelja/njegovatelja (klasa, urbroj i datum rješenja).

Članak 6.

(1) Nadležni centar za socijalnu skrb u ime Ministarstva podnosi prijavu i odjavu na obvezna osiguranja korisnika prava na status roditelja njegovatelja/njegovatelja na način uređen propisima o obveznim osiguranjima.

(2) U postupku prikupljanja podataka potrebnih za prijavu na osiguranje roditelj njegovatelj/njegovatelj, pored ostalih podataka, daje i pisanu izjavu o statusu u mirovinskom osiguranju odnosno podatak o tome da li je ili nije osiguranik mirovinskog osiguranja za starost na temelju individualne kapitalizirane štednje (II. stup).

(3) Obrasce o prijavi na osiguranje i odjavi s osiguranja, te izjavu roditelja/člana obitelji o statusu u mirovinskom osiguranju i primjerak Obrasca 2. dostavljenog Ministarstvu, centar za socijalnu skrb ulaže u zbirku isprava.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/15-04/14

Urbroj: 519-03-1-1/1-15-1
Zagreb, 5. lipnja 2015.

Potpredsjednica
Vlade Republike Hrvatske i ministrica
socijalne politike i mladih
Milanka Opačić, v. r.

**OBRAZAC 1.**

EVIDENCIJA
fizičkih osoba kojima je priznato pravo na status roditelja njegovatelja/njegovatelja temeljem članka 63. do 66. Zakona o socijalnoj skrbi

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Redni broj | Nadležni centar za socijalnu skrb | OSOBNI PODACI O RODITELJIMA/ČLANOVIMA OBITELJI | | | OSOBNI PODACI O DJECI | | PODACI O POČETKU OSIGURANJA | | | PODACI O PRESTANKU OSIGURANJA | |
| osobno ime | osobni identifikacijski broj (OIB) | prebivalište /boravište | osobno ime | datum rođenja | datum početka | osiguranik II. stupa1 | rješenje | datum prestanka | rješenje |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

1 upisati DA ako je osiguranik mirovinskog osiguranja za starost na temelju individualne kapitalizirane štednje odnosno NE ako nije osiguranik toga osiguranja

**OBRAZAC 2.**

Centar za socijalnu skrb

KLASA:

URBROJ:

Sukladno odredbi članka 4. Pravilnika o vođenju evidencije fizičkih osoba kojima je priznato pravo na status roditelja njegovatelja/njegovatelja dostavljamo

OBAVIJEST
o početku2 – prestanku3 statusa roditelja njegovatelja/njegovatelja

|  |  |  |  |
| --- | --- | --- | --- |
| Red. broj | OPIS | PODACI ZA UPIS U EVIDENCIJU | NAPOMENE |
| 1 | 2 | 3 | 4 |
| I. | OSOBNI PODACI O RODITELJU/ČLANU OBITELJI |  |  |
| 1. | osobno ime |  |  |
| 2. | osobni identifikacijski broj (OIB) |  |  |
| 3. | prebivalište/boravište |  |  |
| II. | OSOBNI PODACI O DJETETU |  |  |
| 1. | osobno ime |  |  |
| 2. | datum rođenja |  |  |
| III. | PODACI O POČETKU OSIGURANJA |  |  |
| 1. | datum početka osiguranja |  |  |
| 2. | osiguranik II. stupa4 |  |  |
| 3. | klasa i urbroj rješenja |  |  |
| IV. | PODACI O PRESTANKU OSIGURANJA |  |  |
| 1. | datum prestanka osiguranja |  |  |
| 2. | klasa i urbroj rješenja |  |  |

M.P.

\_\_\_\_\_\_\_\_\_\_\_\_\_\_\_\_

Potpis ovlaštene osobe

2 zaokružiti kada se popunjavaju podaci pod III.

3 zaokružiti kada se popunjavaju podaci pod IV.

4 upisati DA ako je osiguranik mirovinskog osiguranja za starost na temelju individualne kapitalizirane štednje odnosno NE ako nije osiguranik toga osiguranja

66 15.06.2015 Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja

66 15.06.2015 Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja

66 15.06.2015 Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja

66 15.06.2015 Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja

66 15.06.2015 Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja

66 15.06.2015 Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja

66 15.06.2015 Pravilnik o vođenju evidencije o fizičkim osobama kojima je priznato pravo na status roditelja njegovatelja/njegovatelja